Doložka finančných, ekonomických, environmentálnych vplyvov a vplyvov na zamestnanosť

I.	Odhad dopadov na verejné financie
V doložke sú posudzované dopady týkajúce sa
a)	valorizácie sociálnych dôchodkov,
b)	rozšírenia  okruhu osôb, ktorým sa znižuje sadzba poistného na starobné poistenie  o 0,5 % za každé nezaopatrené dieťa,
c)	možnosti určenia priemerného osobného mzdového bodu z rozhodujúceho obdobia od roku 1984,
I.I. Odhad dopadov na štátny rozpočet
Návrh  uvedený v bode I.a  nemá dopad  na štátny rozpočet. Rozpočtové krytie bude zabezpečené v rámci navrhovaného objemu finančných prostriedkov účelovo určených na nesystémové dávky sociálneho poistenia.
	Výdavky na valorizáciu sociálnych dôchodkov sa predpokladajú v sume (mil. Sk)
v roku 2005 ...........................................  9
           2006 ........................................... 24
           2007 ........................................... 34
           2008 ........................................... 42

I.II. Odhad dopadov na rozpočet Sociálnej poisťovne
	Návrh uvedený v bode I.b predpokladá nasledovný dopad na rozpočet Sociálnej poisťovne (v mil. Sk)
v roku 2005 ........................................   99
           2006 ........................................ 105
           2007 ........................................ 111
           2008 ........................................ 117
	Návrh uvedený v bode I.c predpokladá nasledovný dopad na rozpočet Sociálnej poisťovne (v mil. Sk)
v roku 2005 ......................................   27
           2006 ......................................  62
           2007 ......................................  88
           2008 ...................................... 115 

Dopad na rozpočet Sociálnej poisťovne spolu (v mil. Sk)
v roku 2005 ...................................... 126
           2006 ...................................... 167
           2007 ...................................... 199
           2008 ...................................... 232

II. Odhad dopadov na obyvateľstvo, hospodárenie podnikateľskej sféry a iných právnických osôb
Navrhované zmeny majú pozitívny dopad na obyvateľstvo v tom, že sa zlepší ich sociálno-ekonomická situácia, a to valorizáciou dávky (sociálneho dôchodku) a novo ustanovenou možnosťou určenia sumy dôchodkovej dávky z dlhšieho rozhodujúceho obdobia v prípadoch, ak poistenec dosiahol priemerný osobný mzdový bod v hodnote nižšej ako 1 a znížením odvodového zaťaženia samostatne zárobkovo činných osôb a dobrovoľne dôchodkovo poistených osôb. 
III. Odhad dopadov na životné prostredie
Navrhovaný zákon nemá vplyv na životné prostredie. 
IV. Odhad dopadov na zamestnanosť
Navrhovaný zákon nemá vplyv na zamestnanosť v Slovenskej republike. 

Realizácia navrhovaných zmien v čl. II nemá dopad na štátny rozpočet, rozpočty obcí ani vyšších územných celkov.